25 साल छोटी लड़की के साथ काम करने पर नसीरुद्दीन शाह बोले- इसे मेरी बेटी का रोल करना चाहिए
; Bollywood Actor Naseeruddin Shah On Working With Younger Co-star - नसीरुद्दीन शाह ने सीरीज ताज डिवाइडेड बाय ब्लड में अकबर का रोल निभाया है। जोधा के रोल में उनके अपोजिट संध्या मृदुल नजर आएंगी। नसीरुद्दीन शाह ने संध्या के साथ रोमांटिक सीन करने पर बात की है।
नसीरुद्दीन शाह ने सीरीज 'ताज डिवाइडेड बाय ब्लड' में अकबर का रोल निभाया है। जोधा के रोल में उनके अपोजिट संध्या मृदुल नजर आएंगी। नसीरुद्दीन शाह ने संध्या के साथ रोमांटिक सीन करने पर बात की है। उनका कहना है कि संध्या उम्र में इतनी छोटी हैं कि उनकी बेटी का रोल भी निभा सकती थीं।
वहीं संध्या का कहना है कि नसीर साहब के साथ काम करने में वो काफी कम्फर्टेबल थीं। संध्या के मुताबिक, रोमांटिक सीन्स की शूटिंग के दौरान नसीर साहब काफी हंसी-मजाक करते थे जिसके कि शूटिंग के वक्त माहौल को हल्का किया जा सके।
नसीर सर ने कभी अनकम्फर्टेबल नहीं होने दिया..
संध्या ने मीडिया से नसीरुद्दीन शाह के साथ काम करने के अनुभव के बारे में बताया, 'नसीर सर स्क्रीन पर हमेशा मजाक करते रहते थे। उन्होंने मुझे कभी भी अनकम्फर्टेबल नहीं होने दिया। वो मुझसे हमेशा कहते थे कि ये लड़की कितनी छोटी है। भगवान का शुक्रिया है कि इसके साथ मुझे ज्यादा रोमांटिक सीन्स नहीं करने पड़े।
हमारी एज गैप के लेकर मजाक बनाया गया
संध्या ने आगे कहा, 'नसीर सर का सेंस ऑफ ह्यूमर बहुत अच्छा है। अगर किसी सीन को शूट करने में थोड़ी भी असुविधा होती तो वो मजाक करने लगते थे। वो कहते थे कि इसके बाल तो सफेद कर देते, ये तो मेरी बेटी का रोल निभा सकती है। संध्या का कहना है कि उनकी और नसीरुद्दीन के एज गैप को लेकर बहुत मजाक बनाया गया। लेकिन वो उनके साथ काम करके काफी खुश थीं। नसीरुद्दीन जहां 72 साल के हैं वहीं संध्या की उम्र 47 साल है।'
स्क्रीन पर दिखेगी जोधा-अकबर की अच्छी तालमेल
संध्या से जब शो में अकबर और जोधा के बीच रिश्ते पर सवाल किया गया तो उन्होंने कहा, 'अकबर और जोधा के बीच अच्छा तालमेल है। अकबर जोधा से प्यार करता है और समय-समय पर उनकी राय भी मांगता है। हालांकि मैं इसके बारे में पूरी तरह तो नहीं बता सकती, लेकिन इतना जरूर कहूंगी कि दर्शकों को अकबर और जोधा के बीच अच्छी इक्वेशन देखने को मिलेगी।'
क्या है ताज डिवाइडेड बाय ब्लड की कहानी?
ताज डिवाइडेड बाय ब्लड 3 मार्च 2023 से ZEE5 पर स्ट्रीम होनी शुरू हो जाएगी। सीरीज की कहानी मुगल शासन काल की है, जब अकबर अपनी विरासत के लिए एक योग्य उत्तराधिकारी का चुनाव कर रहे थे। सीरीज अकबर के शासन के दौर की कला, कविता, क्रूरता और वास्तुकला के बारे में बताती नजर आएगी।
हालांकि, इससे पहले भी कई फिल्में अकबर के शासन काल की कहानी दिखा चुकी हैं। नसीरुद्दीन शाह इसमें अकबर की भूमिका में हैं। नसीरुद्दीन के अलावा धर्मेंद्र, अदिति राव हैदरी, आशिमा गुलाटी, ताहा शाह, संध्या मृदुल और शुभम कुमार मेहरा भी इस सीरीज में अहम भूमिका निभाते नजर आएंगे।
